Hearts and Hands Healing
2025-12-10 17:30 - 19:00, 2025-12-17 17:30 - 19:00, 2025-12-24 17:30 - 19:00, 2025-12-31 17:30 - 19:00, 2026-01-07 17:30 - 19:00, 2026-01-14 17:30 - 19:00, 2026-01-21 17:30 - 19:00, 2026-01-28 17:30 - 19:00 (Europe/Copenhagen) and 1 more date | Teosofisk Forening København, Sankt Knuds Vej 27A, Frederiksberg C, København, 1903, Danmark
Gratis healing Er du syg, i krise eller søgende, er du velkommen til at møde op i Teosofisk Forenings lokaler, hvor Hearts and Hands terapeuterne er klar til at tage imod hver onsdag fra kl. 18.00 – 19.00 Der er ingen forudbestilling. Healingen er ikke en erstatning for lægehjælp, men et supplement til denne.

Om Hearts & Hands

Hearts & Hands er en organisation af frivillige, der tilbyder gratis healing. Alle er velkomne.

Vores formål er at tilbyde gratis healing og derigennem hjælp til selvhjælp

Vi er ikke tilknyttet en bestemt religion, spirituel eller religiøs retning

Vi består af frivillige healere, der stiller tid og evner til rådighed

Healerne i Hearts & Hands har tavshedspligt, arbejder anonymt og i stilhed

Når du modtager healing i Hearts and Hands, får du ingen råd, vejledning, diagnose eller clairvoyante beskeder. Du modtager blot healing i stilhed

Alle i Hearts & Hands arbejder ud fra et fælles Code of Conduct og etiske retningslinjer

Hearts & Hands eksisterer på baggrund af donationer

Hearts & Hands blev stiftet i 2003 på initiativ af Lars Muhl

For yderligere oplysninger: Hearts and Hands

Tjeneste (via Zoom) ved Center for Levende Teosofi
2025-12-14 11:00 - 12:30, 2026-01-11 11:00 - 12:30 | Teosofisk Forening København, Sankt Knuds Vej 27A, Frederiksberg C, København, 1903, Danmark
Meditation, healing og verdenstjeneste
Center for Levende Teosofi er et spirituelt fokus med særlig vægt på verdenstjeneste og udvikling af sjælens potentiale.
Gennem dynamisk meditation bliver mennesket bedre i stand til at kontrollere personligheden, udfolde de højere talenter og opleve enhed i livet. Og det kan afdække aspekter af den indre sande natur, det Højere Selv eller bevidsthed, som det kan bruge til gavn i eget liv og andres liv.
Healing kan afbalancere de finere legemer og energier, og gennem sand healing sker der en overførsel af Helligånden og højere åndelige energier. Healing er en af de bedste måder at perfektionere sjæl og personlighed. Sand healing styrker ligesom meditation forbindelsen til sjælen og det Højere Selv.
Verdenstjeneste er et åndeligt esoterisk arbejde, som har til formål at heale Jorden og menneskeheden, og enhver tjeneste bygger på principperne fra den Ædle Ottefoldige Vej og Rette Menneskelige Forbindelser. En tjeneste er uselvisk arbejde, at vise viljen til det gode, at udfolde livets indre formål, at blive en lysbærer og at oplyse Jorden og menneskeheden. Dette arbejde er en del af den nye tidsalders ceremonielle praksis for verdenstjenere.

Tjenester via “Zoom” afholdes online via konferenceværktøjet Zoom:
Søndag d. 7. september 2025 kl. 11:00 ZOOM – Maitreya Tjeneste
Søndag d. 21. september 2025 kl. 11:00 ZOOM – Heart Flow Healingstjeneste II
Søndag d. 12. oktober 2025 kl. 11:00 ZOOM – Opstandelsestjeneste
Søndag d. 9. november 2025 kl. 11:00 ZOOM – Alle Engles Tjeneste
Søndag d. 14. december 2025 kl. 11:00 ZOOM – Maitreya Tjeneste
Søndag d. 11. januar 2026 kl. 11:00 ZOOM – Buddha Tjeneste

Link til deltagelse findes under den relevante aktivitet i kalenderen på hjemmesiden: https://www.levendeteosofi.dk/da/

For yderligere oplysninger besøg vores hjemmeside: https://www.levendeteosofi.dk/da/

Center for Levende Teosofi
ID. 250907CFLTmedTFK

JULEHYGGE MED FORTÆLLING OG JULESANGE ved Benthe Ploug
2025-12-16 19:00 - 21:30 | Teosofisk Forening København, Sankt Knuds Vej 27A, Frederiksberg C, København, 1903, Danmark
Juletiden er symbol for ånd og fællesskab.

Lad os mødes denne aften i et åndeligt fællesskab med sang, musik, oplæsning og meningsfulde samtaler om denne højtid.
Benthe vil fortælle juleeventyr.
Og vi vil synge julesange og meditere.
Igen i år vil Cathrine Nordseth deltage. Hun kommer med sin guitar og inviterer os alle med ind i sangene og får os til at synge med på klangene.
Cathrine er musikterapeut og rejser rundt i landet med sit musikalske nummer: Rejse med de 5 Elementer.
Det koster ikke noget, men du er velkommen til at medbring juleknas eller frugt til fælles glæde.
Du er også velkommen til at fortælle om en speciel juleoplevelse, du har haft,
Og du er også hjertelig velkommen til blot at møde op og være med til at skabe en glædesfyldt aften.

Bare mød op. Alle er velkomne.

ID: 251216BPLffnTFK

SPIRITUEL VINTERJÆVNDØGNSFEST ved Den Indre Sol
2025-12-22 19:00 - 21:00 | Teosofisk Forening København, Sankt Knuds Vej 27A, Frederiksberg C, København, 1903, Danmark
Vintersolhvervsceremoni
Dans, sang, meditation og healing
Den Åndelige Begivenhed ved Vintersolhverv
Kom og vær med til at fejre Vinterens komme!

Ved jævndøgn og solhverv er der nogle særligt stærke kosmiske indstrømninger på Jorden, som gør det særligt gavnligt for Lysarbejdere at meditere på disse tidspunkter.
Ved Vintersolhverv lader Kristus Maitreya, som er Lederen af Jordens Store Hvide Broderskab, Kærlighedens Flamme strømme særligt aktivt ind i Jorden, for at forene Jorden og alt levende med den guddommelige kærlighedsstrøm på et endnu dybere plan end året før.
Det der er blevet forløst, frigjort og forvandlet gennem efterårets indre forvandlingsprocesser, kan nu slippes og erstattes af en endnu dybere integration med Den guddommelige kærlighedsstrøm.
Og gennem denne proces har hele menneskeheden mulighed for at blive endnu mere forenet med deres sjælslys, deres solengel og den guddommelige kærlighed, vilje og visdom.
Denne integrationsproces kulminerer endeligt i forbindelse med Påskens Opstandelsesproces. Og den gentager sig hvert år på et stadigt højere vibrationsniveau.
Ud over dette lader Vinterens Solengel sin kærlighed strømme ind i Jorden, hvilket virker hele Vinteren igennem indtil Forårsjævndøgn.

Program
Kom og vær med til at fejre kærlighedsindstrømningen ved sommersolhverv

gennem Hellig Dans (meditativ cirkeldans), fri dans, sang,
kanaliseringsmeditation, jordhealingsmeditation og healing.

Vi glæder os til at fejre Vintersolhverv sammen med dig/jer!

Entré: 50 kr.
Ingen tilmelding – bare kom – alle er velkomne.

Den Indre Sol: Ziadria og Michael
Email: denindresol@gmail.com
tlf. 61330508
www.facebook.com/denindresol

251222MED

Tjeneste (Fysisk) ved Center for Levende Teosofi
2025-12-24 11:00 - 12:30, 2025-12-31 11:00 - 12:30 | Teosofisk Forening København, Sankt Knuds Vej 27A, Frederiksberg C, København, 1903, Danmark
Meditation, healing og verdenstjeneste
Center for Levende Teosofi er et spirituelt fokus med særlig vægt på verdenstjeneste og udvikling af sjælens potentiale.
Gennem dynamisk meditation bliver mennesket bedre i stand til at kontrollere personligheden, udfolde de højere talenter og opleve enhed i livet. Og det kan afdække aspekter af den indre sande natur, det Højere Selv eller bevidsthed, som det kan bruge til gavn i eget liv og andres liv.
Healing kan afbalancere de finere legemer og energier, og gennem sand healing sker der en overførsel af Helligånden og højere åndelige energier. Healing er en af de bedste måder at perfektionere sjæl og personlighed. Sand healing styrker ligesom meditation forbindelsen til sjælen og det Højere Selv.
Verdenstjeneste er et åndeligt esoterisk arbejde, som har til formål at heale Jorden og menneskeheden, og enhver tjeneste bygger på principperne fra den Ædle Ottefoldige Vej og Rette Menneskelige Forbindelser. En tjeneste er uselvisk arbejde, at vise viljen til det gode, at udfolde livets indre formål, at blive en lysbærer og at oplyse Jorden og menneskeheden. Dette arbejde er en del af den nye tidsalders ceremonielle praksis for verdenstjenere.
Derudover afholdes der meditationer, tjenester og healing via Zoom.
Fysiske tjenester afholdes hos Teosofisk Forening København på følgende datoer i efteråret 2025:

Søndag d. 24. august 2025 kl. 11:00 Frederiksberg – Hjertehealingstjeneste
Søndag d. 26. oktober 2025 kl. 11:00 Frederiksberg – Den Hellige Moders Tjeneste
Søndag d. 30. november 2025 kl. 11:00 Frederiksberg – Det Opstandne Livs Tjeneste
Onsdag d. 24. december 2025 kl. 11:00 Frederiksberg – Juletjeneste / Hjertehealingstjeneste
Onsdag d. 31. december 2025 kl. 11:00 Frederiksberg – Nytårstjeneste / Kosmisk Tjeneste

Vi anbefaler at komme i god tid, da tjenesterne begynder præcist, og dørene lukkes ved start.
For yderligere oplysninger besøg vores hjemmeside: https://www.levendeteosofi.dk/da/
Center for Levende TeosofiID: 250824CFLTmedTFK

JULESINDET OG DET INDRE JULETRÆ - ET JULEKURSUS I SINDETS TEGN, kursus ved Kim Pedersen
2025-12-29 10:00 - 2025-12-30 16:00 | Teosofisk Forening København, Sankt Knuds Vej 27A, Frederiksberg C, København, 1903, Danmark
Er du klar til at tænde lyset i sindet og træde ind i julens indre mysterium?
Årets julekursus har sindet som omdrejningspunkt. Vi bevæger os indad – dybere ind mod vores indre legemer – og her møder vi sindet som en central nøgle til forståelse, fordybelse og forvandling.

Ifølge åndsvidenskabelige kilder er sindet forbundet med tre store hovedtemaer i menneskets indre udvikling. På dette kursus vil vi undersøge sindets lag – og hvordan julens særlige stemninger påvirker det. Fra decembers travlhed med gaver, julefrokoster og forberedelser, til selve juleaften og de efterfølgende helligdage, hvor stilheden og refleksionen kan tage over.
Vi spørger: Hvad sker der i sindet, når julen rammer sin kerne? Hvordan oplever vi den indre jul – ikke kun som en ydre fejring, men som en spirituel bevægelse dybt i vores væsen?
I løbet af kurset dykker vi også ned i teosofiens syn på sindet og dets rolle i menneskets evolution. Vi arbejder med relationen mellem julesindet, lysvæsener og de engleordener, der støtter menneskehedens udvikling. Særligt ser vi nærmere på julesymbolikken, ærkeenglene og spørgsmålet: Er det mon hjul-englene, der har lagt navn til højtiden?
Vi vil lade Orions lys skinne ind over de tre stjernebilleder, som er knyttet til juletiden – Skytten, Stenbukken og Vandbæreren – og lade deres visdom åbne døre i vores bevidsthed. Med tarotkortene som spejl vil vi både se tilbage på 2025 og kigge ind i 2026. Vi afslutter med en healings meditation, hvor vi slipper det gamle og giver sindet ny plads og retning.
Dette kursus er for dig, der ønsker at forbinde den ydre højtid med en indre rejse – og som længes efter at opleve både juleglansen og julefredens dybere mening.
Kurset hviler på en bred vifte af åndsvidenskabelige kilder såsom Enoks Nøgler, Kabbalah, astrologi, tarot og den bærende grundenergi: Teosofien.

Pris for weekenden: Kr. 950/ 1150 for medlemmer/gæster.
I prisen indgår kaffe, the og lette traktementer. Frokosten sørger man selv for.
Ved framelding tilbageholdes 100 kr. til administration.
Bemærk: Din plads er først reserveret, når beløbet er modtaget.

Bestil billet i god tid inden foredraget!
Tilmelding og Betaling – klik på Find billetter:

Link til Guide: Bestil billet på Billetto

Kim Pedersen er en blændende foredragsholder og har arbejdet som medie i 30 år. Han har beskæftiget sig med en bred vifte af åndsvidenskabelige områder, oprettet astrologiskolen Attitude Astrologi og Kabbalah skolen Qibel samt Meditation for Esoterisk Norden.
Se nærmere på hjemmesiden: www.bkimpedersen.dk

#teosofi
ID: 251229BKPkfyTFK

DANSEMEDITATION ved Den Indre Sol
2026-01-02 18:00 - 18:45 | Teosofisk Forening København, Sankt Knuds Vej 27A, Frederiksberg C, København, 1903, Danmark
Hjertets Dansemeditation i fuldmånens kærlighedsstrøm

Åben dig for fuldmånens kærlighedsstrøm gennem dans og dans dig dybere og dybere ind i dig selv, din krop og dansens univers.
Tidspunkt: kl. 18.00-18.45
Entre: 25 kr.
Sted: Teosofisk Forening, Sankt Knuds Vej 27 A, 1903 Frederiksberg
Datoer:
Mandag den 14/4/ 2025: Fuldmåne i Vædderen (Vægten) - (Påskefestivalen)
Mandag den 12/5 2025: Fuldmåne i Tyren (Skorpionen) – (Wesakfestivalen)
Fredag den 13/6 2025: Fuldmåne i Tvillingerne (Skytten) (Den Gode Viljes Fest)
Fredag den 11/7 2024: Fuldmåne i Krebsen (Stenbukke)
Fredag den 8/8 2025: Fuldmåne i Løven (Vandmanden)
Mandag den 8/9 2025: Fuldmåne i Jomfruen (Fiskene)
Mandag den 6/10 2025: Fuldmåne i Vægten (Vædderen)
Mandag den 3/11 2025 Fuldmåne i Skorpionen (Tyren)
Fredag den 5/12 2025: Fuldmåne i Skytten (Tvillingerne) (Julefuldmånen)
Fredag den 2/1 2026: Fuldmåne i Stenbukken (Krebsen)
Mandag den 2/2 2026: Fuldmåne i Vandmanden (Løven)
Mandag den 2/3 2026: Fuldmåne i Fiskene (Jomfruen)

Tilmelding: Ingen tilmelding – bare kom – Alle er velkomne!

FULDMÅNEMEDITATION I STENBUKKENS TEGN ved Den Indre Sol
2026-01-02 19:00 - 20:30 | Teosofisk Forening København, Sankt Knuds Vej 27A, Frederiksberg C, København, 1903, Danmark
Dansemeditation i fuldmånens kærlighedsstrøm.
Inden meditationen er det muligt at åbne dig for fuldmånen gennem frigørende dans.
kl. 18-18.45. Betaling: 25 kr. Se nærmere beskrivelse: link

Fuldmåneceremonien består af:
Åndedrætsmeditation, Meditativ cirkeldans, Mantrasang og Jordhealingsmeditation.
Vi åbner os for Fuldmånens Kærlighedsstrøm fra de planeter der påvirker os på både personlighedsplanet og sjælsplanet i den pågældende måned.
Inden vi går i gang, vil du blive introduceret i fuldmåneenergiens muligheder og problemstillinger/udfordringer, som vi bliver påvirket af i den pågældende måned.
Efter meditationen vil du modtage inspiration fra et englekort.

Eksakt fuldmånetidspunkt er lørdag d. 3. januar 2026 11:03
Månedens spirituelle mantra: ”Hensunken er jeg i overjordisk lys og vender dog dette lys ryggen”

Arrangementet er gratis, og kræver ingen tilmelding. Du møder bare op.
Du er velkommen til at give en donation til hjælp til betaling af huslejen.
Vi anbefaler 50 kr. men alt er velkomment.
Du kan lægge donationen i fletkurven ved indgangen eller indbetale på mobilpay nr. 91597

Ved Fuldmåne og Nymåne er der en særlig planetarisk indstrømning til jorden, som påvirker os alle kollektivt to dage før, på selve dagen og to dage efter. Ved fuldmånen er det optimalt at lave jordhealingsmeditation og uselvisk lysarbejde for Jorden, og ved nymåne er det optimalt at lave kanalisering- og healingsmeditation, og personligt forvandlingsarbejde.

Den Indre Sol: Ziadria og Michael
Email: denindresol@gmail.com
tlf. 61330508
www.facebook.com/denindresol

ID: 260102MED

2026 Horoskopet i Lyset af Åndsvidenskaben (Teosofi) - online foredrag v/ Kim Pedersen
2026-01-06 19:00 - 21:30 | Teosofisk Forening København, Sankt Knuds Vej 27A, Frederiksberg C, København, 1903, Danmark
Et dybdegående Online Foredrag. Der er blevet sagt og skrevet utroligt meget om årene 2025 og 2026, indenfor esoteriske og astrologiske kredse. Hvad er det præcist, der gør netop denne periode så unik, og hvorfor skaber den så stor bevægelse i det astrologiske landskab? Det er præcis det spørgsmål, vi vil stille og forsøge at analysere i aften.
Vi dykker ned i horoskopet og lader astrologien tale sit eget, dybe sprog. Vi vil fokusere på de mægtige, ydre planeter– dem der traditionelt set varsler de største og mest gennemgribende forandringer – og ikke mindst på de stjernetegn, som får deres transformative besøg.
Fra Ydre Verden til Indre Sjælsrige
Dette foredrag er dog mere end blot en teknisk gennemgang. Vi ser igennem det åndsvidenskabelige prisme og spørger:

Hvordan vil disse planetariske konstellationer påvirke os på det åndelige plan?
Hvilke vibrationer og impulser sendes til vores sjælsrige?
Hvordan vil den ydre, materielle verden tage imod disse nye muligheder, som sjælen stiller til rådighed for os alle?

Pris: 100/140 kr. for medlemmer/gæster.
Bestil billet i god tid inden foredraget!
Linket findes på ordrebekræftelsen i mailen man modtager, når bestillingen er gennemført.
Tilmelding og Betaling – klik på Find billetter:

Link til GUIDE – Bestil billet på Billetto
Kim Pedersen er en blændende foredragsholder og har arbejdet som medie i 25 år. Han har beskæftiget sig med en bred vifte af åndsvidenskabelige områder, oprettet astrologiskolen Attitude Astrologi og Kabbalah skolen Qibel samt Meditation for Esoterisk Norden.
Se nærmere på hjemmesiden: www.bkimpedersen.dk

#astrologi
ID: 260106BKPfonTFK

HOLISTISK MOTION før foredrag ved Den Indre Sol
2026-01-12 17:00 - 17:45
Gør noget godt for dig selv!
Gør noget godt for din krop, psyke og ånd!
Qi gong, åndedræt og lyd
Tidspunkt: Kl. 17:00 – 17:45 (inden Foredrag, kanalisering og meditation)
Sted: TFK’s lokaler på Frederiksberg
Pris pr. gang: 25 kr.
Der er ingen tilmelding – bare kom og vær med!

Qi gong – En kinesisk bevægelseskunst
Kinesisk bevægelse til stille rytmisk musik
Langsom bevægelse med bevidst åndedræt, hvor krop, psyke og ånd forenes, og som herigennem bliver til en aktiv form for meditation i samklang med musikken. Qi gong er en kinesisk bevægelsesform, som består af stille bevægelse samtidig med et bevidst åndedræt, og dette skaber en aktiv form for meditation, der giver både motion, jordforbindelse og mulighed for at komme i en meditativ tilstand. Qi gong, er forløberen for Tai Chi og den bliver brugt som forebyggende behandling og behandling på kinesiske hospitaler. Så det er både sundt og åndeligt udviklende at praktisere Qi gong.
Åndedræt, mantrasang og lyd på chakraerne
Hjerteåndedræt, bijamantraer og tonesang på de 7 hovedchakraer
Når vi laver hjerteåndedræt på chakraerne, bliver chakraerne åbnet. Når vi synger Bija mantraer på chakraerne får vi en god kontakt med chakraerne gennem kroppen. Og når vi synger tonesang på chakraerne, bliver chakraerne aktiveret, renset, balanceret og healet.

Den Indre Sol: Ziadria og Michael

Email: denindresol@gmail.com
tlf. 61330508
www.facebook.com/denindresol

DEN FEMININE GRAL - I MODERGUDINDENS HJERTE ved Den Indre Sol
2026-01-12 18:00 - 20:30 | Teosofisk Forening København, Sankt Knuds Vej 27A, Frederiksberg C, København, 1903, Danmark
Inden meditationen er der Holistisk Motion ved den Indre Sol: Qi gong og åndedræt og lyd på chakraerne kl. 17-17.45. Betaling: 25 kr. Se nærmere beskrivelse: link

Den Feminine Hjertegral/Den Feminine kærlighedsstrøm
Foredrag, dans, sang, meditation, healing og hjertecirkel
12 mandage kl. 18-20.30
Få en dybere forståelse af Det Feminine Hierarki, og lær hvordan du kan samarbejde med Gralsgudinden fra Avalon og De Feminine Mestre.

Vær med til at lave lysarbejde i Den Feminine Kærlighedsstrøm og bliv en del af Den Feminine Hjertegralscirkel (rejse til Glastonbury i pinsen 2025).
Vær med til at styrke Den Feminine Kærlighedsstrøm på Jorden, og bliv forenet med Den Feminine kærlighed herigennem.
Modtag healing og inspiration fra Gralsgudinden/Solenglen fra Avalon og De Feminine Mestre, og bliv integreret med Den Feminine Kærlighedsstrøm.

Bevidst lysarbejde for Jorden og for dig selv – Kom og vær med til at styrke Den feminine kærlighedsstrøm på Jorden – og vær med til at lave en lysindstrømning i Teosofisk Forening.

Entré: 100 kr. – Ingen tilmelding – bare kom!

PROGRAM
Mandag den 28/4 2025 kl. 18 – 20.30:
1. stråle – Gralsgudinden fa Avalon og Lady Miriam Åben dig for Gralsgudinden – Solenglen fra Avalon – og Den Keltiske Modergudinde og Den Feminine Mester Lady Miriam.
Bliv forenet med Den Feminine Kraft og vilje.
Mandag den 19/5 2025 kl. 18-20.30:
2. stråle – Gralsgudinden fra Avalon og Lady Debra. Åben dig for Gralsgudinden – Solenglen fra Avalon – og Den Keltiske Modergudinde og Den Feminine Mester Lady Debra.
Bliv forenet med hendes medfølende og uselviske kærlighed.
Mandag den 16/6 2025 kl. 18-20.30:
3. stråle – Gralsgudinden fra Avalon og Lady Rowena. Åben dig for Gralsgudinden – Solenglen fra Avalon – og Den Keltiske Modergudinde og Den Feminine Mester Lady Rowena.
Bliv forenet med hendes kreative og skabende kærlighed.
Mandag den 14/7 2025 kl. 18-20.30:
4. stråle – Gralsgudinden Avalon og Lady Celeste. Åben dig for Gralsgudinde – Solenglen fra Avalon og Den Keltiske Modergudinde og Den Feminine Mester Lady Celeste/ White Buffalo Woman.
Bliv forenet med hendes dybe kærlighed til Jorden.
Mandag den 4/8 2025 kl. 18-20.30:
5. stråle – Gralsgudinden fra Avalon og Lady Rochelle. Åben dig for Gralsgudinden – Solenglen fra Avalon og Den Keltiske Modergudinde og Den Feminine Mester Lady Rochelle/Bridget.
Bliv forenet med hendes sande, rensende og healende kærlighed.
Mandag den 15/9 2025 kl. 18-20.30:
6. stråle – Gralsgudinden fra Avalon og Maria Magdalene. Åben dig for Gralsgudinden – Solenglen fra Avalon og Den Keltiske Modergudinde og Den Feminine Mester Maria Magdalene.
Bliv forenet med hendes dybe og hengivende kærlighed.
Mandag den 13/10 2025 kl. 18-20.30:
7. stråle – Gralsgudinden fra Avalon og Lady Portia. Åben dig for Gralsgudinden – Solenglen fra Avalon og Den Keltiske Modergudinde og Den Feminine Mester Lady Portia.
Bliv forenet med hendes rensende, forvandlende og helliggørende kærlighed.
Mandag den 10/11 2025 kl. 18-20.30:
8. stråle – Gralsgudinden fra Avalon og Lady Nada. Åben dig for Gralsgudinden – Solenglen fra Avalon og Den Keltiske Modergudinde og Den Feminine Mester Lady Nada.
Bliv forenet med hendes ubetingede kærlighed og Marias medfølende kærlighed.
Mandag den 8/12 2025 kl. 18-20.30:
9. stråle -Gralsgudinden fra Avalon og Lady Athene. Åben dig for Gralsgudinden – Solenglen fra Avalon og Den Keltiske Modergudinde og Den Feminine Mester Lady Athene.
Bliv forenet med hendes frigørende kærlighed.
Mandag den 12/1 2026 kl. 18-20.30:
10. stråle – Gralsgudinden fra Avalon og Kwan Yin. Åben dig for Gralsgudinden – Solenglen fra Avalon og Den Keltiske Modergudinde og Den Feminine Mester Kwan Yin.
Bliv forenet med hendes medfølende kærlighed og hendes dybe visdom.
Mandag den 9/2 2026 kl. 18-20.30:
11. stråle – Gralsgudinden fra Avalon og Isis. Åben dig for Gralsgudinden – Solenglen fra Avalon og Den Keltiske Modergudinde og Den Feminine Mester Isis.
Lad hendes kærlighed gøre dit hjerte til en åben lotusblomst.
Mandag den 9/3 2026 kl. 18-20.30:
12. stråle–Gralsgudinden fra Avalon/Den Store Modergudinde. Åben dig for Gralsgudinden – Solenglen fra Avalon – Den Keltiske Modergudinde.
Lad hendes kærlighed gøre dit hjerte til en modtagende kærlighedsgral.

Den Indre Sol: Ziadria og Michael
Email: denindresol@gmail.com
tlf. 61330508
www.facebook.com/denindresol

Lær hvordan mad påvirker din energi og dit velbefindende gennem Ayurveda, foredrag ved Nicolay Marcus Zederlinn
2026-01-13 19:00 - 21:30 | Teosofisk Forening København, Sankt Knuds Vej 27A, Frederiksberg C, København, 1903, Danmark
Hør om hvordan du kan styrke helbred og livsglæde gennem Ayurveda – det 5000 år gamle sundhedssystem, der forbinder krop, sind og mad.
Der gives praktiske råd, madlavningstips og indsigt i din personlige kropstype (dosha), så du ved, hvilken kost og livsstil der passer bedst til dig.

Vil du forstå, hvordan din mad påvirker dit humør, din energi og dit generelle velbefindende? Her gives praktiske råd til, hvordan du kan styrke dit helbred gennem kost og daglige rutiner. Du får samtidig nyttige madlavningstips til, hvordan du skaber måltider, der nærer både krop og sind.
Der gives et levende overblik over det 5000 år gamle sundhedssystem Ayurveda – et tidløst system, der i stigende grad vinder popularitet for sin dybe indsigt i naturlig sundhed og balance. Få indsigt i din personlige kropstype (dosha) og lær hvilken mad og livsstil, der passer bedst til dig. Hør om hvilke råvarer, der har den mest livsfremmende virkning, og hvordan man kan tilberede mad, der skaber flow, lethed og harmoni i kroppen.
Ifølge Ayurveda er fordøjelsen nøglen til sundhed. Når fordøjelsen fungerer optimalt, føler du dig let, vital og i balance. Hvis den derimod svækkes, dannes affaldsstoffer (ama), som ophobes i kroppens kanaler og forstyrrer kommunikationen mellem de forskellige dele af kroppen. Disse affaldsstoffer kan vise sig som stivhed, træthed, dårlig smag i munden, søvnproblemer eller nedsat energi – og anses for at være medvirkende årsag til mange sygdomme. Heldigvis findes der enkle og virkningsfulde råd om kost, madlavning og daglige rutiner, der kan reducere affaldsstoffer og fremme sundhed og livsglæde.

Pris: Kr. 100/140 for medlemmer/gæster.
Betaling: Beløbet betales ved indgangen.

Nicolay Marcus Zederlinn har arbejdet med Ayurveda og Vedisk Astrologi i over 35 år og formidler den gamle visdom på en jordnær og inspirerende måde. Han er bl.a. forfatter til ”Spis dig mere lykkelig” og ”Lær vedisk astrologi”.
www.flowfood.dk

ID: 260113NZEffnTFK
#ayurveda

HELBREDELSESTJENESTE 2026 ved Jørgen Skov fra Liberal Katolsk Kirke
2026-01-15 19:00 - 21:00 | Teosofisk Forening København, Sankt Knuds Vej 27A, Frederiksberg C, København, 1903, Danmark
En helbredelsestjeneste i LKK er på mange måder en dyb personlig ting – både for præsten og personen der ønsker den.
Selve ønsket om at få en helbredelsestjeneste, er i de indledende stadier den helt centrale ting – for ingen hverken kan, vil eller må påtvinge nogen noget.
Liberal Katolsk kirke er som alle Katolske kirker, bygget op på et åndeligt/mekanisk system der distribuerer energi – administreret af formbyggerne i naturen – devaerne eller englene.
Jeg vil i denne introduktion ikke gå ind i alle de teknikaliteter hele dette åndelige maskineri består af – men henvise til CW Leadbeaters bog der nu er oversat til dansk: Videnskaben om sakramenterne.
Selve ritualet sigter indledningsvist på at få personen op på tæerne – rent åndelig set. Denne øvelse er i virkeligheden temmelig svær – især for personer der ikke er vant til hverken kirkelige ritualer, eller det at skulle præstere noget ”åndeligt” på få minutter.

Forestiller man sig at man mentalt kan bevæge sig ”opad”, efterladende alle sine småligheder og menneskelige fejl, – men stå i sin egen ret og som det bedste man tror om sig selv, – så er man placeret det ideelle sted for at modtage den fulde energi i en helbredelsestjeneste.
Ritualet er derfor formet på en sådan måde, at man bliver hjulpet til at komme så ”højt op” som muligt – det er fra dette udsigtspunkt personen får det største udbytte af den ”nedsendte” energi
Ritualet
Præsten er via sin ordination koblet til et globalt katolsk system der kanaliserer energierne i sakramenterne.
PÅKALDELSEN
Når præsten indledningsvis starter med at påkalde den kristne treenighed, er det som at tænde for en computer, en radio, en bil eller hvad der nu ellers aktiveres.
Præsten medbringer vievand (hvis han ikke vælger at lave det foran deltagerne) der er forberedt inden tjenesten.
Dette vievand, der er en blanding af højmagnetiseret salt og vand, spiller en yderst central rolle i tjenesten.
Præsten sætter indledningsvist et mærke af vievand på personens pande for at englen der påkaldes et øjeblik senere, magnetisk kan forbinde sig med vedkommende.
Lokalet hvori man befinder sig, bestænkes derefter med det formål at forme en midlertidig æterisk afsondring fra den ydre verden – en slags indelukke eller kuppel hvori selve ceremonien foregår og som hæver energiniveauet indenfor.
PÅKALDELSEN AF ENGLEN
Ved sin ordination er præsten magnetisk forbundet med forskellige dele af den evolutionslinje vi kalder engle – heriblandt helbredende engle.
Han påkalder derfor disse engle som manifesterer sig i det forberedte rum/område. Præsten introducerer personen for englen, der kan se mærket på panden og således véd at lige dér, er vedkommende det drejer sig om.
CONFITEOR
Nu starter processen der er en forberedelse til at modtage selve healingen.
Ideen er at forsøge, midlertidigt, at forlade alle sine lavere aspekter for at komme så ”højt op” i sin egen bevidsthed og der modtage healingen.
Præsten læser nu en smuk og opbyggelig tekst op, på personens vegne. Denne tekst taler om at vi altid er urolige indtil vi finder hvile i Gud og beder om altid at blive set på med kærlighed trods vore vildfarelser osv. osv.
ABSOLUTION
Præsten giver herefter Absolutionen, populært kaldet syndsforladelsen.
Absolutionen har i LKK-regi ikke noget at gøre med at forladelse af synder. I kirkens øjne er de ”synder” man begår højst individuelle – og derfor defineret som handlinger man i virkeligheden er vokset fra at gøre.
Det er disse overtrædelser af egne bud, der giver personen oplevelsen af at have ”syndet”.
Den syndsbevidsthed man således pålægger sig selv har en negativ virkning på det elektrisk felt der omgiver den fysiske krop og som vi normalt kalder auraen.
Absolutions-energien genoplader dette elektriske felt, hvilket gør personen i stand til helt at absorbere de energier helbredelsestjenesten kanaliserer.
SALVNINGEN
I begyndelsen af Salvningen beder man om, at personen der om lidt skal modtage healingen, må have gavn af handlingen.
Denne formulering skal forstås således at LKK anerkender inkarnationsprincippet som en realitet og som følge deraf, har en forståelse af at alle nuværende fysiske, såvel som mentale tilstande, kan være et resultat af handlinger foretaget i tidligere liv og derfor karmiske.
Det skal forstås således at helbredelse ikke altid er positivt for den person der er nu kommet tilbage på det fysiske plan for at lære, eller høste konsekvenserne af handlinger foretaget i tidligere liv.
Kritikere vil selvfølgelig sig at så er man dækket ind når healingen ikke virker – men, so be it.
I det næste led af salvningsprocessen, påkaldes treenigheden kraftfuldt over personen med tre korstegn. Dette for at fjerne de sidste rester af negative elektriske strømninger der må have overlevet Absolutionen.
Herefter komme selve salvningen.
Den udføres med en speciel sygeolie, der er konsekreret af en biskop. Med denne olie tegner præsten et korstegn på personens pande.
Samtidig påkalder han ærkeenglen Rafaels kraft og energi. Denne Rafaels-kraft bruges af den i begyndelsen påkaldte engel til at forbinde personen med det sted, kraften om lidt skal komme fra – nemlig den guddommelige verden.
Herefter tegner præsten yderligere tre korstegn, et på halsen, et på issen og et i nakken.
Disse i alt fire korstegn markerer stederne hvor de æteriske centre sidder i hovedregionen – populært kaldet chakraer.
Markeringen betyder at centrene nu er åbne i et beskyttet miljø og klar til at modtage den nedstrømmende energi.
Præsten lægger derefter begge hænder på personens hoved og påkalder den helbredende kraft.
VELSIGNELSEN
Til sidst afsluttes helbredelsestjenesten med en universel velsignelse.
————————————————————————————————–
Det anbefales at man modtager tre helbredelsestjenester med et vist mellemrum, da det viser sig at man som deltager, den tredje gang, har forstået forløbet og derfor selv kan navigere i ritualet.
Erfaringen viser også, at det er muligt tredje gang at komme så langt “op”, at man fra det sted selv kan kommunikere med englen, tale sin sag og bede om det, der betyder allermest.

Det er gratis at deltage.

Den nye tid – en gave og et ansvar - foredrag v/ Anne Kirstine Lund Mathisen
2026-01-20 19:00 - 21:30 | Teosofisk Forening København, Sankt Knuds Vej 27A, Frederiksberg C, København, 1903, Danmark
I dette foredrag inviteres du med på en fælles opdagelse ind i den nye tid. Med afsæt i mine egne erfaringer vil jeg dele, hvordan mit møde med den indre verden for snart 25 år siden blev begyndelsen på en livsvej, hvor jeg gradvist har lært at bygge bro mellem det indre og det ydre.
Astrologien har de seneste 8 år været et værdifuldt redskab til at forstå både mine egne processer og den større sammenhæng, vi alle er en del af. Særligt dværgplaneterne har haft betydning – både i deres indflydelse på vores fælles bevidsthed og i deres konkrete aftryk i mit eget liv.
Her åbner sig også en større indsigt: hvordan horoskopet kan hjælpe os til at genkende vores livsvej – den opgave, vi hver især kommer med, og de indre ressourcer, der først bliver tilgængelige, når vi selv er klar til at tage imod både gaven og ansvaret ved at være her.
Foredraget bygges op omkring otte sansedigte, skrevet på en vandring ad Heksestien i Harzen i sommeren 2025, hvor naturen blev en spejlende kraft for min egen indre vej. Digtene tilføjer en sanselig dimension, der minder os om at være nærværende og åbne i mødet med verden.
Tilhørerne inddrages undervejs gennem spørgsmål og refleksioner, så foredraget bliver en fælles søgen efter veje ind i den nye tidsalder. Her bliver intention, vilje og indre balance nøgler til at træde frem som dem, vi dybest set er – og til at sætte vores spor som medskabere af den nye tid.
Pris: 100/140 kr. for medlemmer/gæster.
Betaling: Beløbet betales ved indgangen.

Om Anne Kristine Lund Mathisen:

Cand.mag. i dansk og sprogpsykologi, Københavns Universitet 2003. Den Esoteriske Skole, sjælsterapi og korrekturlæsning for Niels Brønsted, Esoterisk Center 2003-08.
Astrologisk uddannelse hos Holger Stavnsbjerg og Claus Houlberg 2018-24.
Selvstændig astrolog 2025:
www.newdawn.academy.

#astrologi
ID: 260120AKLffnTFK

Åndskristendom – den kristne spirituelle lære - foredrag v/ Claus Grotrian
2026-01-27 19:00 - 21:30 | Teosofisk Forening København, Sankt Knuds Vej 27A, Frederiksberg C, København, 1903, Danmark
Foredrag om Kristendommens udvikling gennem de seneste 2000 år.
Der findes i dag hundredvis, hvis ikke tusindvis af kirker, sekter og varianter af Kristendommen. Bibelen er blevet ændret utallige gange, og det kan være svært at opnå en komplet trosforståelse kun baseret på Bibelen og andre hellige skrifter.
Vi kan som mennesker godt med rimelighed forlange, at der findes tydelige, logiske og sammenhængende forklaringer på livets store (og små) spørgsmål.
Det schweiziske dybtrancemedium Beatrice Brunner (1910-1983) er et af de bedste kristne dybtrancemedier gennem nyere tid og organisationen omkring hende tiltrak fra 1948-1983 hver uge hundredvis af ”live” tilhørere til dybtrancesessionerne, hvorfra alt det formidlede blev enten nedskrevet stenografisk eller optaget på lyd eller video. Nogle teologer erklærer, at dette er det helligste budskab, som er modtaget siden Jesus Kristus’ død.
De modtagne budskaber (se www.glz.org eller www.glz.org/en for engelsk) er det mest fascinerende, komplette og overbevisende materiale, som giver forklaring ikke blot på livets store, men også ”små” spørgsmål. Eksempel? Reinkarnation ER en del af Kristendommen.
Pris: 100/140 kr. for medlemmer/gæster.
Betaling: Beløbet betales ved indgangen.

Om Claus Grotrian:
Claus Grotrian har kendt Åndskristendommen (tysk: ”Geistchristentum”) siden begyndelsen af 1990-erne, da han som ung civilingeniør boede og arbejdede i Schweiz. I dag arbejder han som headhunter i egen virksomhed i IT-branchen, baseret i Vallensbæk Strand. Han er de seneste år gået i dybden med Åndskristendommen, baseret på ca. 14000 siders skriftligt materiale fra www.glz.org, der forvalter den åndelige arv efter Beatrice Brunner.

Flere infos om Claus: www.linkedin.com/in/clausgrotrian
Yderligere info: www.kristendom.org

#aandskristendom
ID: 250127CLGffnTFK

ESOTERISK LYD OG FARVE, kursus ved Raphael de Mohan
2026-01-31 10:00 - 16:00 | Teosofisk Forening København, Sankt Knuds Vej 27A, Frederiksberg C, København, 1903, Danmark
Denne workshop fokuserer på meditative lyd og farve øvelser, samt åndedræt og stemmen.
Vores rødder ligger i den stemme vi er født med, som resonerer dybt i vores energi system, ligefra det fysiske til det auriske.
Det esoteriske system Vibration, Lyd og Farve, udviklet af Elias De Mohan (1923-2012), er designet til at støtte den personlige transformation og sjælsbevidsthed.

Det esoteriske aspekt ligger bag det tekniske, det naturvidenskabelige, det umiddelbart synlige og hørbare – dybt i vores indre processer, det mystiske og eksistentielle.
Praktisk introduktion, fokuseret på at arbejde med stemmens potentiale og åndedrættet, som værktøj for transformation. Der vil være en del meditative og dynamiske lyd- og farve øvelser, en guidet lyd og farve meditation på de 7 stråler/farver. Den første del af Padma meditationen vil blive introduceret, hvilket fører ind til det kreative og eksistentielle tomrum – stilheden og vidne bevidstheden.
Hvis tiden tillader det vil der blive mulighed for individuelt arbejde i gruppen.
Hvert chakra (livsområde) vibrerer med en farve og en vokal-lyd frekvens – dette tilfører den esoteriske dimension – arbejdet med esoterisk lyd og farve.
Stemmens vibrationer og frekvenser resonerer ind i vores fysiske krop, auriske legemer og chakras – og kan målrettes i arbejdet med vores livstemaer – dette kaldes også at dirigere energi.
Stemmen er i stand til at bære den energi og intension, du tillægger den – dette er esoterisk lyd.
Lys og farver er en metafor for bevidsthed, og lyd er en formidling og et udtryk for væren.
Hjertets og sjælens sprog vokser ud af foreningen af disse.

Pris: 600 kr./ 800 kr. for medlemmer/gæster.
I prisen indgår kaffe, the og lette traktementer. Frokosten sørger man selv for.
Ved framelding tilbageholdes 100 kr. til administration.
Bemærk: Din plads er først reserveret, når beløbet er modtaget.
Bestil billet i god tid inden kurset!
Tilmelding og Betaling – Se nederst på siden.

Raphael er født i København i 1954. Han mødte Elias De Mohan i 2006, på hans besøg i Nordjylland og ganske kort tid efter dette møde flyttede Raphael til Canada hvor han boede, levede og arbejdede sammen med Elias i 6 år, indtil hans bortgang. Raphael har boet og arbejdet i Canada, indtil han i august 2024 flyttede tilbage til Danmark.

#lydhealing
ID: 260131RMOkfyTFK

DANSEMEDITATION ved Den Indre Sol
2026-02-02 18:00 - 18:45 | Teosofisk Forening København, Sankt Knuds Vej 27A, Frederiksberg C, København, 1903, Danmark
Hjertets Dansemeditation i fuldmånens kærlighedsstrøm

Åben dig for fuldmånens kærlighedsstrøm gennem dans og dans dig dybere og dybere ind i dig selv, din krop og dansens univers.
Tidspunkt: kl. 18.00-18.45
Entre: 25 kr.
Sted: Teosofisk Forening, Sankt Knuds Vej 27 A, 1903 Frederiksberg
Datoer:

Fredag den 2/1 2026: Fuldmåne i Stenbukken (Krebsen)
Mandag den 2/2 2026: Fuldmåne i Vandmanden (Løven)
Mandag den 2/3 2026: Fuldmåne i Fiskene (Jomfruen)
Skærtorsdag den 2/4/ 2026: Fuldmåne i Vædderen (Vægten) - (Påskefestivalen)
Torsdag den 30/4 2026: Fuldmåne i Tyren (Skorpionen) – (Wesakfestival/Buddhafuldmånen)
Fredag den 29/5 2026: Fuldmåne i Tvillingerne (Skytten) - (Venusfestival/Den Gode Viljes Fest)
Mandag den 29/6 2026: Fuldmåne i Krebsen (Stenbukken)
Mandag den 27/7 2026: Fuldmåne i Løven (Vandmanden)
Fredag den 28/8 2026: Fuldmåne i Jomfruen (Fiskene)
Fredag den 25/9 2026: Fuldmåne i Vægten (Vædderen)
Mandag den 26/10 2026 Fuldmåne i Skorpionen (Tyren)
Mandag den 30/11 2026: Fuldmåne i Skytten (Tvillingerne)
Fredag den 22/1 2027: Fuldmåne i Stenbukken (Krebsen)
Fredag den 19/2 2027: Fuldmåne i Vandmanden (Løven)
Mandag den 22/3 2027: Fuldmåne i Fiskene (Jomfruen)

Tilmelding: Ingen tilmelding – bare kom – Alle er velkomne!

FULDMÅNEMEDITATION I VANDBÆRERENS TEGN ved Den Indre Sol
2026-02-02 19:00 - 20:30 | Teosofisk Forening København, Sankt Knuds Vej 27A, Frederiksberg C, København, 1903, Danmark
Dansemeditation i fuldmånens kærlighedsstrøm.
Inden meditationen er det muligt at åbne dig for fuldmånen gennem frigørende dans.
kl. 18-18.45. Betaling: 25 kr. Se nærmere beskrivelse: link

Fuldmåneceremonien består af:
Åndedrætsmeditation, Meditativ cirkeldans, Mantrasang og Jordhealingsmeditation.
Vi åbner os for Fuldmånens Kærlighedsstrøm fra de planeter der påvirker os på både personlighedsplanet og sjælsplanet i den pågældende måned.
Inden vi går i gang, vil du blive introduceret i fuldmåneenergiens muligheder og problemstillinger/udfordringer, som vi bliver påvirket af i den pågældende måned.
Efter meditationen vil du modtage inspiration fra et englekort.

Eksakt fuldmånetidspunkt er mandag d. 2. februar 2026 23:08
Månedens spirituelle mantra: ”Jeg er livets vand, som udgydes for tørstende mennesker”

Arrangementet er gratis, og kræver ingen tilmelding. Du møder bare op.
Du er velkommen til at give en donation til hjælp til betaling af huslejen.
Vi anbefaler 50 kr. men alt er velkomment.
Du kan lægge donationen i fletkurven ved indgangen eller indbetale på mobilpay nr. 91597

Ved Fuldmåne og Nymåne er der en særlig planetarisk indstrømning til jorden, som påvirker os alle kollektivt to dage før, på selve dagen og to dage efter. Ved fuldmånen er det optimalt at lave jordhealingsmeditation og uselvisk lysarbejde for Jorden, og ved nymåne er det optimalt at lave kanalisering- og healingsmeditation, og personligt forvandlingsarbejde.

Den Indre Sol: Ziadria og Michael
Email: denindresol@gmail.com
tlf. 61330508
www.facebook.com/denindresol

iID: 260202MED

Det modne maskuline i astrologien - når styrke bliver nærvær og ansvar, ONLINE foredrag ved Johannes Lockwood
2026-02-03 19:00 - 21:30 | Teosofisk Forening København, Sankt Knuds Vej 27A, Frederiksberg C, København, 1903, Danmark
Det maskuline i astrologien er ikke kun Mars og kamp. Det er også retning, integritet, ansvar og evnen til at handle uden at miste hjertet. Foredraget undersøger hvordan det modne maskuline kan genopstå som en levende arketype i astrologien og skabe mere plads til både mænd og kvinder, der længes efter styrke med sjæl og kraft uden dominans.

Det maskuline har længe været reduceret til en stereotype, både kulturelt og astrologisk. Mars bliver ofte tolket som kriger og konflikt, men i sin modne form repræsenterer den en dyb tilstedeværelse, indre struktur og en kraft, der kan bruges til at beskytte, skabe og bære ansvar uden hårdhed.
I foredraget undersøger vi hvilken rolle det maskuline spiller i menneskers psyke, i relationer og i den spirituelle udvikling, og hvordan astrologien kan være med til at vække en ny og sund maskulin energi. Der er fokus på at balancere styrke med empati, handlekraft med nærvær, og på hvordan denne form for maskulinitet kan være en ressource for både mænd og kvinder i en tid hvor mange længes efter klarhed og retning.
Formålet er ikke at prædike svar, men at åbne et rum for refleksion, erkendelse og modning.

Pris: 100/140 kr. for medlemmer/gæster.
Bestil billet i god tid inden foredraget! – Se nederst.
Linket findes på ordrebekræftelsen i mailen man modtager, når bestillingen er gennemført.

Johannes Lockwood er astrolog og underviser med speciale i evolutionær astrologi, psykologisk udvikling og moderne mandearketyper. Han arbejder i krydsfeltet mellem sjæl, psykologi og samfund og er optaget af, hvordan astrologien kan bruges til personlig modning og livspraksis. Johannes Lockwood´s undervisning er kendt for dybde, mod og konkret anvendelighed. Stjernerne er det astrologiske fællesskab han driver, hvor de arbejder på at gøre astrologi både dybt moderne og nærværende.
Fokus er på fællesskab læring og integritet et sted, hvor astrologi får lov til at være både spirituel psykologisk og vedkommende.

#astrologi
ID: 260203JLOffnTFK

Bemærk at der kun kan betales med kort, dvs. ikke med ApplePay, GooglePay eller MobilePay.

MAGIKERSKOLE #9, kursus ved Kim Pedersen
2026-02-07 10:00 - 2026-02-08 17:00 | Teosofisk Forening København, Sankt Knuds Vej 27A, Frederiksberg C, København, 1903, Danmark
Lørdag og søndag d. 7.-8. februar 2026 kl. 10:00-17:00.
Kursusrække over 5 år, hver weekend har tilknyttet en online opfølgningsaften.

Pris: 1 weekend. Medlemmer/gæster: 1.350/1.550 kr.
I prisen indgår kaffe, the og lette traktementer. Frokosten sørger man selv for.
Tilmelding og Betaling til kurset: BESTIL BILLET (se nederst på siden)

Magiker skolens forløb er inspireret af Alice A. Baileys bog HVID MAGI og dens 15 regler for den hvide
magi. De 6 af reglerne er udformet til at udbygge vores mentale evne, 5 regler er knyttet til den astrale
dimension, og de sidste 4 regler er knyttet til den æteriske og fysiske dimension. Nye deltagere er
velkomne.
Niende weekend 7.-8. februar 2026
1. Den niende regel. Renhed en nødvendighed og grundlæggende former. Side 269-284.
2. Den ottende stråle og syntese Ashrammen
3. Ild og Rose ceremoni.
Datoer aftales med deltagerne for opfølgningsaften. Nye deltagere er velkomne i hele forløbet!

Kim Pedersen er en blændende foredragsholder og har arbejdet som medie i 25 år. Han har beskæftiget sig med en bred vifte af åndsvidenskabelige områder, oprettet astrologiskolen Attitude Astrologi og Kabbalah-skolen Qibel samt Meditation for Esoterisk Norden. Se nærmere på hjemmesiden: www.bkimpedersen.dk

Program for hele kursusrækken kan hentes her

Magiker skole: Inspirationskilde: ”Hvid Magi” (Alice A. Bailey)
I den nye tid hører vi om, at der er flere nye stråler (udover de kendte 7), som vil give os en dybere relation både til magi og ligeledes også til ceremonielt virke. Vi kommer nok til se nye måder at organiserer os på i grupper. Dette forløb er inspireret af Alice A. Baileys forfatterskab gennem bogen HVID MAGI og dens 15 regler for den hvide magi. De 6 af reglerne er udformet til at udbygge vores mentale evne, 5 regler er knyttet til den astrale dimension, og de sidste 4 regler er knyttet til den æteriske og fysiske dimension. I forløbet, som strækker sig over en femårig periode med tre weekender om året (hver med en opfølgende aften, som ligger mellem reglerne) kommer vi igennem de 15 regler med 1 regel pr. weekend. De opfølgende aftener kommer til at foregå online, men weekenderne vil foregå fysisk i Teosofisk forening København i tiden fra kl. 10-17. Vi kommer til at klarlægge den menneskelige sjæls natur og dens samhørighed med solsystemet og kosmos. Dette omfatter grupperelationer som et indledende skridt til at anskueliggøre forholdet mellem det Højere Selv og legemerne, som dette selv kan anvende og derved bringe klarhed i almindelig opfattelse af menneskenes konstitution. Vi kommer til at belyse problemer om ovennævnte evner og anvise regler for at sikre brugbare udviklinger. Bogen afsluttes med en appel til sjælen hos alle aspiranter, som læser disse instruktioner, om at samle deres kraft og forny deres løfte om at tjene menneskeheden. De nye stråler vil blive brugt i det ceremonielle arbejde, så hver weekend kommer til at indeholde en ceremoni, som igen er knyttet på de tre store fundamentale søjler: Viljen (til at udvide bevidstheden), Visdomsstrålen (til integration) Bevægelsesceremonien (som kommer til at ske igennem roser og ild).
Vi vil bruge temaer i Kabbalah til indvielses-arbejde. Du vil derfor blive introduceret til Kabbalah igennem ceremonielt arbejde og dens relation til Livets Træ, men Kabbalah-visdommen forventes at være et selvstudie. Vi kommer til at gå dybere ind i de 8 stråler og deres veje til indvielse til syntese-ashrammen.
Online-aftenerne vil vi bruge til samtale. Hvor er du henne? Hvad oplever du i forbindelse med dit studie eller forløbet? I disse runder kan vi lære at se, hvordan ashrammen påvirker gruppen og den enkelte. Disse opfølgende online-aftener vil være i tidsrummet fra klokken 18.30 til klokken 21.30. Også her vil der være meditation og en opfølgning på, hvad der skete i den sidste weekend, vi var sammen.
År 2023 og 2024 vil primært være knyttet til reglerne og deres arbejde på det mentale plan. I 2025 og en del af 2026 vil vi glide igennem astral-planets forunderlige, spændende verdener. Sidst i 2026 og 2027 vil vi komme ind på det fysiske og æteriske plan.
Og vi vil lade den indre Magiker bliver mere aktiv. Også i relation til engle- og devarigerne, Sol-engle og Nærværelsens-engle, ”Ånd og stof”.
#magiker
ID: 260207BKPkfyTFK
